**Pilnvarojuma līgums Nr.** **RNP/2024/8.21/396**

**par dzīvojamo māju pārvaldīšanu**

Rēzeknē

*Līguma datums ir pēdējā pievienotā droša elektroniskā paraksta laika zīmoga datums*

**Rēzeknes novada pašvaldība**, reģistrācijas Nr.90009112379, adrese: Atbrīvošanas aleja 95A, Rēzekne, LV-4601, domes priekšsēdētāja Monvīda Švarca personā, kas darbojas uz Rēzeknes novada pašvaldības 2023.gada 6.aprīļa saistošo noteikumu Nr.1 ”Rēzeknes novada pašvaldības nolikums” pamata, turpmāk – **Pašvaldība**, no vienas puses, un **SIA „Rēzeknes novada komunālserviss”**, reģistrācijas Nr.42403000932, adrese: Parka iela 10, Malta, Maltas pagasts, Rēzeknes novads, LV-4630, valdes locekļa **Jāņa Kravaļa** personā, kas darbojas saskaņā ar Statūtiem, turpmāk – **Sabiedrība**, abi kopā turpmāk arī – Puses,

pamatojoties uz Rēzeknes novada domes 2024.gada 5. septembra lēmumu Nr.815 (protokols Nr.18, 6.§), ņemot vērā to, ka saskaņā ar likuma “Par valsts un pašvaldību dzīvojamo māju privatizāciju” 50.panta septīto daļu pašvaldībai nepieciešams nodrošināt privatizēto dzīvojamo māju pārvaldīšanu līdz tās pārvaldīšanas tiesību nodošanai dzīvokļu īpašnieku sabiedrībai, vai ar dzīvokļu īpašnieku savstarpēju līgumu pilnvarotai personai, savstarpēji vienojoties, noslēdz šo līgumu (turpmāk – Līgums) par sekojošo:

# Līguma priekšmets

* + - 1. Pašvaldība uzdod Sabiedrībai un Sabiedrība atbilstoši normatīvo aktu prasībām un ievērojot labas pārvaldības principus uzņemas pārvaldīt dzīvojamās mājas, kas atbilst likuma “Par valsts un pašvaldību dzīvojamo māju privatizāciju” 50.panta septītajā daļā noteiktajam (turpmāk – Dzīvojamās mājas) saskaņā ar Līguma pielikumā norādīto sarakstu (1.pielikums).
      2. Sabiedrībai pārvaldīšanā nodoto Dzīvojamo māju saraksts Līguma darbības laikā var tikt mainīts. Izmaiņu veikšana Līguma pielikuma sarakstā notiek ne biežāk kā vienu reizi ceturksnī, parakstot vienošanos par izmaiņām Sabiedrībai pārvaldīšanā nodoto Dzīvojamo māju sarakstā, un vienošanās pēc parakstīšanas kļūst par Līguma neatņemamu sastāvdaļu.
      3. Sabiedrībai ir pienākums ierosināt un iesniegt Pašvaldībai nepieciešamo dokumentāciju Dzīvojamo māju saraksta koriģēšanai.

# Sabiedrības tiesības un pienākumi

* + - 1. Sabiedrība apņemas godprātīgi pārvaldīt Līguma 1.1.apakšpunktā noteiktās Dzīvojamās mājas un pildīt pienākumus, kas attiecas uz Sabiedrību saskaņā ar Līgumu, un ievērot Dzīvojamo māju pārvaldīšanas principus.
      2. veikt Dzīvojamo māju pārvaldīšanas likumā (turpmāk – Pārvaldīšanas likums) noteiktās obligātās un citas pārvaldīšanas darbības, ievērojot saskaņā ar Pārvaldīšanas likumu izdotajos, citos attiecināmajos normatīvajos aktos, Pašvaldības lēmumos un iekšējos normatīvajos aktos noteikto.
      3. Obligāto pārvaldīšanas darbību ietvaros Sabiedrībai ir pienākums veikt:
         1. Dzīvojamo māju uzturēšanu (fizisku saglabāšanu) visā to ekspluatācijas laikā, tai skaitā:

siltumenerģijas un gāzes piegādes nodrošināšanu, ūdensapgādes un kanalizācijas pakalpojumu nodrošināšanu, sadzīves atkritumu izvešanu, slēdzot attiecīgu līgumu ar pakalpojuma sniedzēju (turpmāk - Dzīvojamās mājas uzturēšanai nepieciešamais pakalpojums),

elektroenerģijas nodrošināšanu Dzīvojamās mājas kopīpašumā esošajai daļai (arī kopīpašumā esošo iekārtu darbības nodrošināšanai);

Dzīvojamās mājas, tajā esošo iekārtu un komunikāciju apsekošanu, tehnisko apkopi un kārtējo remontu;

Dzīvojamās mājas energoefektivitātei izvirzīto minimālo prasību izpildes nodrošināšanu;

organizēt avāriju un avārijas radīto postījumu novēršanu. Avārijas un citos ārkārtas gadījumos Sabiedrībai ir pienākums nekavējoties veikt visas nepieciešamās darbības, lai novērstu apdraudējumu. Ja ārkārtas gadījumu, avārijas vai tās radīto postījumu novēršanai nepieciešams papildu finansējums no Pašvaldības budžeta līdzekļiem, Sabiedrība par to informē Pašvaldību, vienlaicīgi lūdzot finansējuma piešķiršanu Pašvaldības noteiktajā kārtībā;

Dzīvojamās mājas ugunsdrošības prasību izpildes nodrošināšanu, ja nepieciešams, slēdzot attiecīgu vienošanos ar Pašvaldību;

Dzīvojamās mājas sanitāro apkopi, ja par to ir vienošanās ar Dzīvojamās mājas dzīvokļu īpašniekiem/valdītājiem,

* + - * 1. pārvaldīšanas darba plānošanu, organizēšanu un pārraudzību, tai skaitā:

pārvaldīšanas darba plāna, tai skaitā uzturēšanai nepieciešamo pasākumu plāna sagatavošanu;

attiecīgā gada budžeta projekta sagatavošanu;

finanšu uzskaites organizēšanu,

* + - * 1. Dzīvojamās mājas lietas kārtošanu;
        2. līguma par Dzīvojamai mājai piesaistītā zemesgabala lietošanu slēgšanu ar zemesgabala īpašnieku, nodrošināt zemes gabala uzturēšanu atbilstoši normatīvo aktu prasībām;
        3. informācijas sniegšanu valsts un pašvaldību institūcijām.
      1. Sabiedrība veic arī citas pārvaldīšanas darbības, kas saistītas ar Dzīvojamo māju pārvaldīšanu un tiek veiktas atbilstoši Dzīvojamās mājas īpašnieka gribai un maksātspējai, kas tai skaitā un ne tikai ir ar Dzīvojamās mājas uzlabošanu un attīstīšanu un šim nolūkam nepieciešamo pasākumu ilgtermiņa plāna sagatavošanu saistītās darbības.
      2. Sabiedrībai ir pienākums slēgt līgumus un no līguma saistībām izrietošas vienošanās par Dzīvojamās mājas kopīpašumā esošās daļas lietošanu (tai skaitā un ne tikai par reklāmas izvietošanu uz Dzīvojamo māju sienām (sienu daļām), jumtiem (jumtu daļām), par reklāmu izvietošanu kāpņu telpās un liftos, par elektronisko sakaru tīklu ierīkošanu un ar to saistīto infrastruktūras būvju izbūvi u.tml.).
      3. Sabiedrībai ir pienākums nodrošināt dzīvokļu īpašnieku/īrnieku, nedzīvojamo telpu īpašnieku/nomnieku un citu personu uzklausīšanu, turpmāk – klienti, tai skaitā un ne tikai organizēt klientiem ērtus pieņemšanas laikus, kā arī bojājumu, avāriju, remontdarbu u.c. veida pieteikumu (rakstveidā, mutiski, elektroniski, telefoniski) reģistrāciju, pieņemt un izskatīt iesniegumus jautājumos, kas saistīti ar Dzīvojamo māju pārvaldīšanu, ievērojot normatīvajos aktos noteiktos termiņus un kārtību, sniegt klientiem nepieciešamās izziņas un cita veida informāciju, kuras izpaušana nav pretrunā normatīvo aktu noteikumiem.
      4. Sabiedrība nodrošina, ka Dzīvojamo māju pārvaldīšanu veic darbinieki, kuriem ir Dzīvojamo māju pārvaldīšanas likumā noteiktā profesionālā kvalifikācija un/vai praktiskā darba pieredze.
      5. Pildot ar Līgumu uzņemtās saistības, visu nepieciešamo darījumu slēgšanā, Sabiedrība ievērot publisko iepirkumu jomu regulējošos normatīvos aktus.
      6. Sabiedrība apņemas racionāli un lietderīgi rīkoties ar uzdevuma izpildes procesā gūtiem finanšu līdzekļiem.
      7. Sabiedrība apņemas nodrošināt nepārtrauktu Līguma izpildi, izņemot nepārvaramas varas gadījumus.
      8. Gadījumos, kad Dzīvojamās mājas pārvaldīšanas tiesības tiek nodotas citam pārvaldītājam/pārvaldniekam, Sabiedrībai ir pienākums Pašvaldības noteiktajā termiņā un kārtībā, sastādot pieņemšanas-nodošanas aktu, nodot jaunajam pārvaldītājam:
         1. ar attiecīgo dzīvojamo māju saistīto lietvedību – visus dokumentus, kas ir Sabiedrības rīcībā;
         2. uz nodošanas – pieņemšanas aktā norādīto dienu ieņēmumu un izdevumu pārskatu un neizlietotos uzkrājumus (naudu);
         3. citas ar Dzīvojamās mājās pārvaldīšanu saistītās lietas un saistības.
      9. Līgumā un normatīvajos aktos noteiktajā kārtībā bez īpaša pilnvarojuma pārstāvēt Pašvaldības tiesības valsts, pašvaldību, tiesu un citās iestādēs, tai skaitā pilnvaro Sabiedrību vērsties tiesā ar prasību par parāda piedziņu.
      10. Sabiedrības tiesības:
          1. pieprasīt un saņemt no Pašvaldības ar Līgumu uzņemto saistību izpildei nepieciešamo informāciju. Sabiedrība apņemas saņemto informāciju izmantot tikai un vienīgi ar Līguma izpildi saistītiem nolūkiem.
          2. pārstāvēt Pašvaldības intereses jautājumos, kas saistīti ar Dzīvojamās mājas pārvaldīšanu un uzlabošanu valsts un pašvaldību institūcijās, tiesās, attiecībās ar fiziskām un juridiskām personām, tai skaitā pieprasīt, iesniegt un saņemt visus nepieciešamos dokumentus, izziņas un citus datus valsts un pašvaldību iestādēs.

# Pašvaldības pienākumi un tiesības

* + - 1. Pašvaldība apņemas sniegt Sabiedrībai informāciju un ziņas, kas nepieciešamas Līguma izpildei un ir Pašvaldības rīcībā, izņemot gadījumus, ja attiecīgo informāciju vai ziņas ir aizliegts izpaust saskaņā ar spēkā esošajiem normatīvajiem aktiem.
      2. Pašvaldība apņemas nelikt šķēršļus Līguma 1.1.apakšpunktā noteiktajai Dzīvojamo māju pārvaldībai.
      3. Pašvaldība apņemas savlaicīgi paziņot Sabiedrībai par nepieciešamajām izmaiņām Līguma 1.pielikumā ietvertajā informācijā, kas nepieciešamas Līguma 1.2.punktā noteiktās vienošanās noslēgšanai.
      4. Pašvaldības tiesības:
         1. Pieprasīt un saņemt no Sabiedrības jebkāda veida rakstisku informāciju un paskaidrojumus sakarā ar Sabiedrības pienākumu pildīšanu, kas izriet no Līguma;
         2. organizēt apspriedes, pieaicinot Sabiedrību, par aktuālajiem Dzīvojamo māju pārvaldīšanas jautājumiem;
         3. atsaukt Līgumā nolīgto pilnvarojumu, ja Sabiedrība nepilda vai nepienācīgi pilda Līguma noteikumus;
         4. īstenot citas tiesības, kas attiecas uz Pašvaldību un izriet no Līguma un spēkā esošajiem normatīvajiem aktiem.

# Finanšu nodrošinājums

* + - 1. Ar Līguma izpildi saistītos izdevumus Sabiedrība sedz no Dzīvojamo māju pārvaldīšanas procesā gūtiem finanšu līdzekļiem.
      2. Sabiedrība Dzīvojamo māju pārvaldīšanu veic tai pieejamā finansējuma robežās, ko veido:
         1. no dzīvokļu īpašniekiem/īrniekiem, nedzīvojamo telpu īpašniekiem/nomniekiem un kopīpašumā esošās daļas lietotājiem saņemtie maksājumi saskaņā ar noslēgtajiem līgumiem;
         2. papildus piesaistītie attiecināmie līdzekļi.

# Pārskatu un ziņojumu sniegšanas kārtība

* + - 1. Sabiedrība līdz kārtējā gada 1.aprīlim iesniedz Pašvaldības izpilddirektoram rakstveida pārskatu par iepriekšējo gadu, kurā iekļauj šādu informāciju:
         1. Dzīvojamās mājas īpašnieku kopējo parādu par katru attiecīgo dzīvojamās mājas uzturēšanai nepieciešamo pakalpojumu, kā arī kopējo parādu par citām no pārvaldīšanas līguma izrietošajām saistībām;
         2. datus par maksājumu saistību izpildi iepriekšējā gadā, ja maksājumu saistības izriet no pārvaldīšanas līguma.

# Atbildība

* + - 1. Puses ir atbildīgas par Līguma pārkāpuma dēļ otrai Pusei un trešajām personām nodarītiem zaudējumiem atbilstoši Līguma noteikumiem un normatīvajiem aktiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
      2. Sabiedrība no Līguma spēkā stāšanās brīža ir atbildīga par uzdotā uzdevuma pienācīgu izpildi. Sabiedrībai uzdotais uzdevums jāpilda ar lielāko rūpību.
      3. Ja prettiesiskas rīcības, bezdarbības vai nepienācīgas deleģēto pārvaldes uzdevumu izpildes rezultātā tiek nodarīti materiālie zaudējumi trešajai personai un zaudējuma atlīdzinājuma prasījums tiek vērts pret Pašvaldību, Sabiedrība Pašvaldībai zaudējumus atlīdzina regresa kārtībā.
      4. Puses tiek atbrīvotas no atbildības par Līguma nepildīšanu, ja tā rodas nepārvaramas varas vai ārkārtēju apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt un par kuru rašanos tā nenes atbildību.

# Līguma grozīšanas kārtība

* + - 1. Jebkuri Līguma satura grozījumi, papildus vienošanās un pielikumi kļūst par Līguma neatņemamu sastāvdaļu un stājas spēkā tikai tad, kad tie ir noformēti rakstveidā un tos saskaņā ar Līgumu ir parakstījuši abu Pušu pārstāvji.
      2. Šajā Līgumā obligāti ir izdarāmi grozījumi sakarā ar izmaiņām normatīvos aktos, kuri pieņemti pēc šī Līguma noslēgšanas. Ja grozījumi, kuri pieņemti pēc Līguma noslēgšanas, pasliktina kādas puses stāvokli, tad tā ir tiesīga pieprasīt Līguma laušanu.

# Strīdu risināšanas kārtība

* + - 1. Šis Līgums ir izskatāms saskaņā ar Latvijas Republikā spēkā esošiem likumiem un citiem normatīvajiem aktiem. Visus strīdus un nesaskaņas, kas izriet no šīs Līguma un/vai skar to vai tā pārkāpšanu, izbeigšanu vai spēkā neesamību, Puses atrisinās sarunu ceļā.
      2. Ja 15 (piecpadsmit) dienu laikā pēc uzaicinājuma par sarunu uzsākšanu saņemšanas dienas Puses nav vienojušās par risinājumu, strīds tiks galīgi atrisināts tiesā Latvijas Republikas normatīvajos aktos noteiktajā kārtībā.

# Nepārvarama vara

* + - 1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, kuru Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces un citas dabas parādības, kas nav pakļautas Pušu kontrolei un padara neiespējamu Līguma izpildi.
      2. Lai veiktu nepieciešamos pasākumus nepārvaramas varas apstākļu radīto seku novēršanai, tai skaitā izskatītu iespēju Līguma izpildes nodrošināšanā iesaistīt citas Pašvaldības institūcijas, kā arī noteiktu iespējamās finansiālās sekas, iestājoties nepārvaramas varas gadījumam Sabiedrībai ir pienākums pēc iespējas ātrāk, bet ne vēlāk kā 3 (trīs) darba dienu laikā no šo apstākļu iestāšanās brīža, par to informēt Pašvaldību. Šī punkta noteikumi nav spēkā, ja apstiprinājuma iegūšana vai Puses informēšana nav praktiski iespējama (ja nepārvaramas varas apstākļi liedz komunikācijas iespējas).
      3. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu (ja šāda iestāde eksistē).
      4. Par nepārvaramas varas gadījumu netiek uzskatīts Sabiedrības darbinieku streiks.

# Personas datu apstrāde un aizsardzība

* + - 1. Pusei ir tiesības apstrādāt no otras Puses iegūtos fizisko personu datus tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi saskaņā ar spēkā esošajiem normatīvajiem aktiem.
      2. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītos fizisko personu datus, kas iegūta Līguma noteikumu izpildīšanas procesā. Fizisko personu dati, ko Līguma darbības laikā katra puse iegūst no otras puses, bez iepriekšējās saskaņošanas ar otru pusi var tikt izplatīta, atklāta, nodota tikai normatīvajos aktos paredzētajos gadījumos un kārtībā.
      3. Puses nodrošina:
         1. informācijas konfidencialitātes un datu aizsardzības prasību ievērošanu no savu darbinieku, pilnvaroto pārstāvju un citu saistīto personu puses, kurām dati ir vai var būt pieejami uz Līguma vai tiesiska pamata
         2. informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt vai pastāv iespēja piekļūt datiem;
         3. ka tam uzticētie personas dati netiks izmantoti savām vajadzībām vai citiem, no Līguma neizrietošiem mērķiem, vai citādi, kā vien saskaņā ar otras Puses norādījumiem, ja vien to darīt nepieprasa tiesību akti.
      4. Puses apliecina un garantē, ka tiks īstenoti atbilstoši tehniskie un organizatoriskie pasākumi tādā veidā, ka Līguma ietvaros informācijas un fizisko personu datu aizsardzībā tiks ievērotas Fizisko personu datu apstrādes likuma vai attiecīgās Regulas prasības un tiks nodrošināta datu subjekta tiesību aizsardzība, tādā mērā, kādā tie var tikt saprātīgi attiecināti uz Pusēm Līgumā noteikto uzdevumu izpildei.
      5. Puses apliecina, ka gan Līguma darbības laikā, gan pēc Līguma darbības izbeigšanās tās nodrošinās Līguma darbības laikā iegūtās informācijas konfidencialitāti un personas datu aizsardzību neatkarīgi no informācijas iegūšanas (rakstiski, mutiski vai elektroniski) un uzglabāšanas veida.
      6. Puses ir savstarpēji atbildīgas par šajā Līgumā paredzēto konfidencialitātes un datu aizsardzības prasību pārkāpšanas rezultātā radīto zaudējumu atlīdzināšanu.

# Citi noteikumi

* + - 1. Līgums stājas spēkā no tā abpusējas parakstīšanas dienas un ir noslēgts līdz 2025.gada 31.decembrim.
      2. Līguma termiņš var tikt pagarināts, ja par to ir pieņemts attiecīgs Pašvaldības lēmums.
      3. Puses, savstarpēji vienojoties, ir tiesīgas izdarīt grozījumus Līgumā, ja par to pieņemts attiecīgs Pašvaldības domes lēmums, izņemot grozījumus Līguma pielikumā, kas tiek veikti Līguma 1.2.apakšpunktā noteiktajā kārtībā. Līguma grozījumi noformējami rakstveidā, un tie stājas spēkā pēc to parakstīšanas, izņemot gadījumu, ja tiek noteikts cits spēkā stāšanās termiņš. Grozījumi kļūst par Līguma neatņemamu sastāvdaļu.
      4. Līgums izbeidzas, ja vairs nepastāv tā noslēgšanas pamatnoteikumi vai Pašvaldības dome pieņem lēmumu par citu Dzīvojamo māju pārvaldīšanas kārtību.
      5. Pašvaldība var izbeigt Līguma attiecības ar Sabiedrību par atsevišķas 1.pielikumā iekļautas dzīvojamās mājas pārvaldīšanu, par to brīdinot Sabiedrību ne mazāk kā 2 (divus) mēnešus iepriekš.
      6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
      7. Savstarpējās Pušu attiecības, kas netika paredzētas parakstot Līgumu, tiek risinātas saskaņā ar Latvijas Republikā spēkā esošiem normatīviem aktiem
      8. Kontaktpersona, kas nodrošina ar dzīvojamās mājas pārvaldīšanu saistītās informācijas apriti, no Pašvaldības puses ir Pašvaldības Centrālās pārvaldes Juridiskās un lietvedības nodaļas vecākais speciālists kapitāldaļu jautājumos Laura Vilka, e-pasts: [laura.vilka@rezeknesnovads.lv](mailto:laura.vilka@rezeknesnovads.lv), tel. 64607190.
      9. Līgumā noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
      10. Jautājumos, kuri nav atrunāti šajā līgumā, Puses vadās pēc spēkā esošajiem normatīvajiem aktiem.
      11. Pušu savstarpējie paziņojumi (ar to saprotot jebkāda veida ar Līguma saistību izpildi saistītu dokumentu nosūtīšanu) veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas, ja Līgumā nav noteikts citādāk, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam un dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
      12. Ja kādai no Pusēm tiek mainīts juridiskais statuss, pušu amatpersonu paraksta tiesības, kontaktpersonas, vai kādi Līgumā minētie Pušu rekvizīti, telefona, e-pasta adreses, adreses u.c., tad tā nekavējoties, bet ne vēlāk kā 5 (piecu) darba dienu laikā, rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
      13. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējām.
      14. Puses apliecina, ka tām ir saprotams Līguma saturs, nozīme un sekas un ka Līgums atbilst Pušu interesēm.
      15. Līgums sastādīts latviešu valodā uz 7 (septiņām) lappusēm, ar 1 (vienu) pielikumu uz 4 (četrām) lappusēm, parakstīts elektroniski ar drošiem elektroniskiem parakstiem, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.

# Pušu rekvizīti un paraksti

|  |  |
| --- | --- |
| **Pašvaldība** | **Sabiedrība** |
| Rēzeknes novada pašvaldība | SIA “Rēzeknes novada komunālserviss” |
| Reģ.Nr. 90009112679 | Reģ.Nr. 42403000932 |
| Juridiskā adrese: Atbrīvošanas aleja 95A, Rēzekne, LV- 4601 | Juridiskā adrese: Parka iela 10, Malta, Maltas pag., Rēzeknes novads, LV - 4630 |
| e-pasts: info@rezeknesnovads.lv | e-pasts:rnk@rnk.lv |
| Līgumu ar drošu elektronisko parakstu ir parakstījis Monvīds Švarcs | Līgumu ar drošu elektronisko parakstu ir parakstījis Jānis Kravalis |

**1.pielikums**

**2024.gada \_\_\_\_\_\_\_\_\_\_\_\_\_\_**

**Līgumam Nr. RNP/2024/8.21/396**

**Dzīvojamās mājās, kas atbilst likuma “Par valsts un pašvaldību dzīvojamo māju privatizāciju” 50.panta septītajā daļā noteiktajam (kuru pārvaldīšanas tiesības nav pārņēmušas dzīvokļu kopības)**

|  |  |  |
| --- | --- | --- |
| **Nr.**  **p.k.** | **Iela** | **Mājas**  **numurs** |
| **MALTAS PAGASTS MALTAS CIEMS** | | |
| 1. | 1.Maija iela | 23 |
| 2. | 1.Maija iela | 34 |
| 3. | 1.Maija iela | 36 |
| 4. | Brīvības iela | 2 |
| 5. | Brīvības iela | 4 |
| 6. | Brīvības iela | 5 |
| 7. | Brīvības iela | 7 |
| 8. | Jaunatnes iela | 8/1 |
| 9. | Jaunatnes iela | 8/2 |
| 10. | Jaunatnes iela | 8/3 |
| 11. | Jaunatnes iela | 9 |
| 12. | Kalnu iela | 1 |
| 13. | Kalnu iela | 3 |
| 14. | Kl. Kondrovas iela | 1 |
| 15. | Skolas iela | 15 |
| 16. | Skolas iela | 17 |
| 17. | Skolas iela | 19 |
| 18. | Skolas iela | 21 |
| 19. | Skolas iela | 22 |
| 20. | Skolas iela | 23 |
| 21. | Skolas iela | 26 |
| 22. | Skolas iela | 30 |
| 23. | Skolas iela | 32 |
| 24. | Skolas iela | 34 |
| 25. | Skolas iela | 36 |
| 26. | Skolas iela | 38 |
| 27. | Stacijas iela | 1 |
| 28. | Stacijas iela | 11 |
| 29. | Stacijas iela | 12 |
| 30. | Stacijas iela | 13 |
| 31. | Stacijas iela | 23 |
| 32. | Stacijas iela | 49 |
| 33. | Stacijas iela | 57 |
| 34. | Stacijas iela | 33 |
| 35. | Stacija malta | 5 |
| 36. | Zamostje | 11 |
| 37. | Zamostje | 12 |
| **LŪZNAVAS PAGASTS LŪZNAVAS CIEMS** | | |
| 1. | Jaunatnes iela | 1 |
| 2. | Jaunatnes iela | 3 |
| 3. | Parka iela | 2 |
| 4. | Parka iela | 3 |
| **LŪZNAVAS PAGASTS ZOSNAS CIEMS** | | |
| 1. | Mediķu iela | 2 |
| 2. | Mediķu iela | 7 |
| 3. | Mediķu iela | 9 |
| **STRŪŽĀNU PAGASTS STRŪŽĀNU CIEMS** | | |
| 1. | Miera iela | 1 |
| 2. | Miera iela | 2 |
| 3. | Miera iela | 4 |
| 4. | Miera iela | 5 |
| 5. | Miera iela | 6 |
| 6. | Miera iela | 8 |
| 7. | Miera iela | 9 |
| 8. | Miera iela | 10 |
| 9. | Miera iela | 11 |
| 10. | Miera iela | 13 |
| 11. | Miera iela | 15 |
| 12. | Miera iela | 17 |
| 13. | Miera iela | 19 |
| 14. | Parka iela | 1 |
| 15. | Parka iela | 2 |
| 16. | Parka iela | 3 |
| 17. | Parka iela | 4 |
| 18. | Smilšu iela 4 | 4 |
| 19. | Smilšu iela 4 | 6 |
| 20. | Smilšu iela 4 | 8 |
| **DEKŠĀRES PAGASTS DEKŠĀRES UN AĻŅU CIEMS** | | |
| 1. | Dekšāres, Aļņi | 1 |
| 2. | Dekšāres, Aļņi | 2 |
| 3. | Dekšāres, Aļņi | 3 |
| 4. | Dekšāres, Aļņi | 4 |
| 5. | Dekšāres, Aļņi | 5 |
| 6. | Dekšāres, Aļņi | 6 |
| 7. | Dekšāres, Aļņi | 7 |
| 8. | Aļņi, Varakļānu mežniecība |  |
| 9. | Madžuļi 1, Dzelzceļa māja |  |
| 10. | Dekšāres, Nākotnes | 7 |
| 11. | Dekšāres, Nākotnes | 9 |
| **SOKOLKU PAGASTS STRUPĻU CIEMS** | | |
| 1. | Skudnovka | 1 |
| 2. | Strupļi | 2 |
| **VIĻĀNU PILSĒTA** | | |
| 1. | Brīvības iela | 27a |
| 2. | Brīvības iela | 29a |
| 3. | Brīvības iela | 29b |
| 4. | Celtnieku iela | 1 |
| 5. | Celtnieku iela | 1b |
| 6. | Celtnieku iela | 4 |
| 7. | Celtnieku iela | 5 |
| 8. | Celtnieku iela | 6 |
| 9. | Celtnieku iela | 7 |
| 10. | Celtnieku iela | 8 |
| 11. | Latgales iela | 3 |
| 12. | Mehanizatoru iela | 5 |
| 13. | Mehanizatoru iela | 15 |
| 14. | Nākotnes iela | 2 |
| 15. | Nākotnes iela | 2a |
| 16. | Nākotnes iela | 3a |
| 17. | Nākotnes iela | 4 |
| 18. | Raiņa iela | 12 |
| 19. | Raiņa iela | 12a |
| 20. | Raiņa iela | 12b |
| 21. | Rēzeknes iela | 2 |
| 22. | Rēzeknes iela | 4 |
| 23. | Ziedu iela | 2a |
| 24. | Ziedu iela | 2b |
| 25. | Ugunsdzēsēju iela | 2 |
| 26. | Ugunsdzēsēju iela | 8 |
| 27. | Teveņānu iela | 22 |
| 28. | Rīgas iela | 3 |
| 29. | Rīgas iela | 25 |
| 30. | Rīgas iela | 39 |
| 31. | Rīgas iela | 45 |
| 32. | Rīgas iela | 55 |
| 33. | Rīgas iela | 57 |
| 34. | Brīvības iela | 3 |
| 35. | Brīvības iela | 4 |
| 36. | Brīvības iela | 8 |
| 37. | Brīvības iela | 10 |
| 38. | Brīvības iela | 11 |
| 39. | Brīvības iela | 12 |
| 40. | Brīvības iela | 12a |
| 41. | Brīvības iela | 17 |
| 42. | Brīvības iela | 19 |
| 43. | Brīvības iela | 27 |
| 44. | Brīvības iela | 29 |
| 45. | Brīvības iela | 31 |
| 46. | Brīvības iela | 38 |
| 47. | Dārzu iela | 17 |
| 48. | Jersikas iela | 16 |
| 49. | Kultūras laukums | 3 |
| 50. | Kultūras laukums | 3b |
| 51. | Kultūras laukums | 5 |
| 52. | Pavasara iela | 7 |
| 53. | Rēzeknes iela | 33 |
| 54. | Alejas iela | 1a |
| 55. | Alejas iela | 10 |
| 56. | Centrālā iela | 41 |
| **VIĻĀNU PAGASTS** | | |
| 1. | Ornicāni | 2 |
| 2. | Ornicāni | 3 |